REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 02-1517/16

27. septembar 2016. godine

B e o g r a d

NARODNA SKUPŠTINA

 Odbor za pravosuđe, državnu upravu i lokalnu samoupravu je, na Četvrtoj sednici održanoj 27. septembra 2016. godine, razmatrao Izveštaj o radu Visokog saveta sudstva za 2015. godinu (broj: 02-1517/16, od 4. jula 2016. godine).

Sednici Odbora je kao predstavnik Visokog saveta sudstva prisustvovao Miroljub Tomić,  zamenik predsednika i izborni član Visokog saveta sudstva iz reda sudija.

 Na osnovu člana 237. stav 4. Poslovnika Narodne skupštine, Odbor za pravosuđe, državnu upravu i lokalnu samoupravu podnosi

I Z V E Š T A J

 Odbor za pravosuđe, državnu upravu i lokalnu samoupravu razmotrio je Izveštaj o radu Visokog saveta sudstva za 2015. godinu, koji je Narodnoj skupštini podnet na osnovu člana 13. alineja 23. Zakona o Visokom savetu sudstva.

 Odbor je konstatovao da je Visoki savet sudstva u Izveštaju o radu za 2015. godinu celovito predstavilo aktivnosti Saveta koje proizlaze iz Ustavom i zakonom utvrđenog položaja Visokog saveta sudstva kao nezavisnog i samostalnog organa koji obezbeđuje i garantuje nezavisnost i samostalnost sudova i sudija.

 Odbor je ukazao na potrebu da Visoki savet sudstva ubuduće u godišnjim izveštajima o radu posebnim odeljkom prikaže aktivnosti na realizaciji odredbe člana 46. stav 2. Zakona o sudijama kojom je propisano da se, pri izboru i predlaganju za izbor sudija, vodi računa o nacionalnom sastavu stanovništva, odgovarajućoj zastupljenosti pripadnika nacionalnih manjina i poznavanju stručne pravne terminologije na jeziku nacionalne manjine, koji je u službenoj upotrebi u sudu.

 Za izvestioca Odbora na sednici Narodne skupštine određen je Petar Petrović, predsednik Odbora.

 PREDSEDNIK

 Petar Petrović

REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-637/16; 119-726/16;

119-1416/16; 119-1715/16; 119-2099/16

27. septembar 2016. godine

B e o g r a d

NARODNA SKUPŠTINA REPUBLIKE SRBIJE

 Odbor za prvosuđe, državnu upravu i lokalnu samoupravu je, na Četvrtoj sednici održanoj 27. septembra 2016. godine, razmatrao predloge odluka o izboru sudija koji se prvi put biraju na sudijsku funkciju, koje je podneo Visoki savet sudstva:

-Predlog odluke o izboru sudija koji se prvi put biraju na sudijsku funkciju broj: 119-637/16, od 16. marta 2016. godine;

-Predlog odluke o izboru sudija koji se prvi put biraju na sudijsku funkciju broj: 119-726/16, od 4. aprila 2016. godine;

-Predlog odluke o izboru sudija koji se prvi put biraju na sudijsku funkciju broj: 119-1416/16, od 24. juna 2016. godine;

-Predlog odluke o izboru sudija koji se prvi put biraju na sudijsku funkciju broj: 119-1715/16, od 29. jula 2016. godine;

-Predlog odluke o izboru sudija koji se prvi put biraju na sudijsku funkciju broj: 119-2099/16, od 19. septembra 2099/16;

Sednici Odbora je kao predstavnik predlagača prisustvovao Miroljub Tomić,  zamenik predsednika i izborni član Visokog saveta sudstva iz reda sudija.

 Na osnovu čl. 51. i 201. Poslovnika Narodne skupštine, Odbor podnosi

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je predloge odluka o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama.

 Odbor je odlučio da predloži Narodnoj skupštini da prihvati predloge odluka o izboru sudija koji se prvi put biraju na sudijsku funkciju.

 Za izvestioca Odbora na sednici Narodne skupštine određen je Petar Petrović, predsednik Odbora.

 PREDSEDNIK

 Petar Petrović

REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

27. septembar 2016. godne

B e o g r a d

PREDSEDNIKU

NARODNE SKUPŠTINE

 Odbor za pravosuđe, državnu upravu i lokalnu samoupravu, na Četvrtoj sednici održanoj 27. septembra 2016. godine, razmotrio je dopis Visokog saveta sudstva, zaveden pod 01 Broj: 118-2048/16 od 14. septembra 2016. godinu, u čijem prilogu je Odluka broj: 119-05-328/2016-01 od 6. septembra 2016. godine, kojom se za sudiju Privrednog apelacionog suda bira Jovan Kordić, predsednik Privrednog suda u Beogradu.

Odbor je utvrdio Predlog odluke o prestanku funkcije predsednika Privrednog suda u Beogradu.

Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine.

 Za predstavnika predlagača određen je Petar Petrović, predsednik Odbora.

 PREDSEDNIK

 Petar Petrović

 P R E D L O G

 Na osnovu člana 74. stav 2. Zakona o sudijama („Službeni glasnik RS“, br. 116/08, 58/09 - US, 104/09, 101/10, 8/12 - US, 121/12, 124/12 - US, 101/13, 108/13 - dr. zakon, 111/14 - US, 117/14, 40/15, 63/15 - dr. propis) i člana 8. stav 1. Zakona o Narodnoj skupštini („Službeni glasnik RS“, broj 9/10),

 Narodna skupština Republike Srbije, na \_\_\_\_\_ sednici \_\_\_\_\_\_\_\_\_\_\_\_\_\_\_\_\_\_\_

održanoj \_\_\_\_\_\_\_\_\_\_\_\_\_ 2016. godine, donela je

O D L U K U

o prestanku funkcije predsednika Privrednog suda u Beogradu

I

 Jovanu Kordiću, predsedniku Privrednog suda u Beogradu, prestaje funkcija predsednika suda zbog izbora za sudiju Privrednog apelacionog suda.

II

 Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_\_\_\_\_\_

U Beogradu, \_\_\_\_\_\_\_\_\_\_\_\_ 2016. godine

NARODNA SKUPŠTINA REPUBLIKE SRBIJE

 PREDSEDNIK

 Maja Gojković

O b r a z l o ž e nj e

 Članom 52. st. 1. i 2. Zakona o uređenju sudova („Službeni glasnik RS“, br. 116/08, 104/09, 101/10, 31/11 - dr. zakon, 78/11, 101/11, 101/13, 40/15 - dr. zakon) utvrđeno je da predsednik suda predstavlja sud, rukovodi sudskom upravom i odgovoran je za pravilan i blagovremen rad suda. Predsednik suda obezbeđuje zakonitost, red i tačnost u sudu, nalaže otklanjanje nepravilnosti i sprečava odugovlačenje u radu, određuje branioce po službenoj dužnosti po azbučnom redu sa liste advokata koje dostavlja advokatska komora, stara se o održavanju nezavisnosti sudija i ugledu suda i vrši druge poslove određene zakonom i Sudskim poslovnikom.

Članom 74. stav 1. Zakona o sudijama („Službeni glasnik RS“, br. 116/08, 58/09 - US, 104/09, 101/10, 8/12 - US, 121/12, 124/12 - US, 101/13, 108/13 - dr. zakon, 111/14 - US, 117/14, 40/15, 63/15 - dr. propis), utvrđeno je da predsedniku suda prestaje ta funkcija zbog, između ostalog, izbora za sudiju drugog suda. Na osnovu stava 2. istog člana odluku o prestanku funkcije predsednika suda donosi Narodna skupština.

Visoki savet sudstva je Odlukom Broj: 119-05-328/2016-01, od 6. septembra 2016. godine, koju je dostavio Narodnoj skupštini uz dopis zaveden pod 01 Broj: 118-2048/16, od 14. septembra 2016. godine, izabrao Jovana Kordića, predsednika Privrednog suda u Beogradu za sudiju Privrednog apelacionog suda.

Imajući u vidu navedeno, Odbor za pravosuđe, državnu upravu i loklanu samoupravu je na Četvrtoj sednici održanoj 27. septembra 2016. godine, utvrdio Predlog odluke kojom Jovanu Kordiću, prestaje funkcija predsednika Privrednog suda u Beogradu.

 Razlozi za predlaganje hitnog postupka

Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine. Ovo s obzirom na to da je Jovana Kordića Visoki savet sudstva izabrao za sudiju Privrednog apelacionog suda, zbog čega je potrebno da Narodna skupština donošenjem predložene odluke stvori uslove da Visoki savet sudstva bez odlaganja predloži kandidate za izbor predsednika Privrednog suda u Beogradu, u skladu sa članom 74. stav 3. Zakona o sudijama, čime bi se obezbedili uslovi za nesmetan rad ovog suda.

REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

27. septembar 2016. godne

B e o g r a d

PREDSEDNIKU

NARODNE SKUPŠTINE

 Odbor za pravosuđe, državnu upravu i lokalnu samoupravu, na Četvrtoj sednici održanoj 27. septembra 2016. godine, razmotrio je zahtev Radoslava Markovića, predsednika Osnovnog suda u Kruševcu, kojim imenovani traži da mu prestane funkcija predsednika Osnovnog suda u Kruševcu danom donošenja odluke Narodne skupštine Republike Srbije.

Odbor je utvrdio Predlog odluke o prestanku funkcije predsednika Osnovnog suda u Kruševcu.

Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine.

 Za predstavnika predlagača određen je Petar Petrović, predsednik Odbora.

 PREDSEDNIK

 Petar Petrović

 P R E D L O G

 Na osnovu člana 74. stav 2. Zakona o sudijama („Službeni glasnik RS“, br. 116/08, 58/09 - US, 104/09, 101/10, 8/12 - US, 121/12, 124/12 - US, 101/13, 108/13 - dr. zakon, 111/14 - US, 117/14, 40/15, 63/15 - dr. propis) i člana 8. stav 1. Zakona o Narodnoj skupštini („Službeni glasnik RS“, broj 9/10),

 Narodna skupština Republike Srbije, na \_\_\_\_\_ sednici \_\_\_\_\_\_\_\_\_\_\_\_\_\_\_\_\_\_\_

održanoj \_\_\_\_\_\_\_\_\_\_\_\_\_ 2016. godine, donela je

O D L U K U

o prestanku funkcije predsednika Osnovnog suda u Kruševcu

I

 Radoslavu Markoviću, predsedniku Osnovnog suda u Kruševcu, prestaje funkcija predsednika suda na lični zahtev.

II

 Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_\_\_\_\_\_

U Beogradu, \_\_\_\_\_\_\_\_\_\_\_\_ 2016. godine

NARODNA SKUPŠTINA REPUBLIKE SRBIJE

 PREDSEDNIK

 Maja Gojković

O b r a z l o ž e nj e

 Članom 52. st. 1. i 2. Zakona o uređenju sudova („Službeni glasnik RS“, br. 116/08, 104/09, 101/10, 31/11 - dr. zakon, 78/11, 101/11, 101/13, 40/15 - dr. zakon) utvrđeno je da predsednik suda predstavlja sud, rukovodi sudskom upravom i odgovoran je za pravilan i blagovremen rad suda. Predsednik suda obezbeđuje zakonitost, red i tačnost u sudu, nalaže otklanjanje nepravilnosti i sprečava odugovlačenje u radu, određuje branioce po službenoj dužnosti po azbučnom redu sa liste advokata koje dostavlja advokatska komora, stara se o održavanju nezavisnosti sudija i ugledu suda i vrši druge poslove određene zakonom i Sudskim poslovnikom.

Članom 74. stav 1. Zakona o sudijama („Službeni glasnik RS“, br. 116/08, 58/09 - US, 104/09, 101/10, 8/12 - US, 121/12, 124/12 - US, 101/13, 108/13 - dr. zakon, 111/14 - US, 117/14, 40/15, 63/15 - dr. propis), utvrđeno je da predsedniku suda prestaje ta funkcija, između ostalog, na lični zahtev. Na osnovu stava 2. istog člana odluku o prestanku funkcije predsednika suda donosi Narodna skupština.

Radoslav Marković, predsednik Osnovnog suda u Kruševcu, podneo je Narodnoj skupštini zahtev broj: 118-843/16 od 13. maja 2016. godine, kojim traži da mu prestane funkcija predsednika Osnovnog suda u Kruševcu danom donošenja odluke Narodne skupštine Republike Srbije iz zdravstvenih razloga.

Imajući u vidu navedeno, Odbor za pravosuđe, državnu upravu i loklanu samoupravu je na Četvrtoj sednici održanoj 27. septembra 2016. godine, utvrdio Predlog odluke o prestanku funkcije Radoslavu Markoviću, predsedniku Osnovnog suda u Kruševcu.

Razlozi za hitan postupak

Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine, kako bi Visoki savet sudstva bez odlaganja predložio kandidate za izbor predsednika Osnovnog suda u Kruševcu, u skladu sa članom 74. stav 3. Zakona o sudijama, čime bi se obezbedili uslovi za nesmetan rad ovog suda.